Ortodoxia mărturisitoare 


„Dacă cineva va păzi cuvântul Meu, nu va vedea moartea în veac" (Ioan 8, 51). 


AMBASADORUL APOSTAZIEI 
(LEPĂDĂRII DE CREDINȚĂ) ÎN 

Circulă de ceva timp pe Facebook un articol denigrator la adresa celor care au ales să 
ducă o luptă sinceră împotriva ecumenismului legiferat sinodal, scris de 
Ambasadorul Creștin Ortodox. Cine este și de unde a ieșit acest „Ambasador” al 
ortodocșilor, nu știm! Însă, pare a fi portavocea sistemului și emisar al trădătorilor 
de credință. Limbajul său lasă de dorit pentru cel care se prezintă ca fiind 
„Ambasador creștin ortodox”. Un ambasador lumesc, adeseori se exprimă și se 


manifestă cu multă nobleţe și delicateţe. Cu atât mai mult ar trebui să ne așteptăm 
din partea unui „ambasador duhovnicesc”, care are pretenţia să vorbească în 
numele Bisericii. Dar Biserica întotdeauna s-a exprimat prin Învăţătorii Ei și prin 
învăţăturile cuprinse în Dogme și în Canoane, nu prin păreri personale și 
interpretări subiective. Ortodoxia este prea bogată și prea frumoasă ca să fie 
denaturată de oameni care iubesc mai mult opinile proprii decât cuvintele Sfinţilor. 


Pentru Ambasador, „cei care lovesc dinăuntru” Biserica, numiţi fără pic de rușine 
„nenorociţi periculoși”, sunt „așa-zișii mărturisitori și apărători moderni ai 
Bisericii și turmei lui Hristos”. Pentru emisarul ortodox, cei care de fapt „apară 
Biserica de schismă și de dezbinări”, sunt ei înșiși dezbinători și schismatici, de 
parcă Sfântul Fotie cel Mare a lăsat Canonul 15 exact pentru acest motiv: schismă și 
dezbinare! Sau Sfinţii, îngrădiți de ereziile de peste veacuri, au luptat în afara 
Bisericii cu ereticii neavând știință de carte teologică. 


Mai mult decât atât, dacă în lupta împotriva ecumenismului folosim cuvinte ale 
Sfinţilor „expunem o falsă smerenie”, iar dacă vorbim după părere, cum dealtfel nu 
ar trebui, nesocotim învățăturile Sfinţilor. Pentru Ambasador „tăcerea este de aur”, 
iar mărturisirea este mândrie sau judecată a ierarhiei. Se uită că atunci când 
episcopul propovăduiește public o erezie devine minciunoepiscop sau minciuno- 
învăţător, iar îngrădirea nu se face de ierarhie sau Biserică, ci de erezie și de cel prin 
care este propagată erezia: pseudoepiscop! 


Ambasadorul este convins că „mărturisitorii” habotnici sunt „unelte inconștiente 
ale întunericului”, agramați, lipsiți de cuget ortodox și de trăire, că nu au blândețe, 
răbdare pace și bunătate. Probabil că a observat, pe bună dreptate, unele exagerări și 
derapaje la unii nepomenitori care, într-adevăr, sunt condamnabile, dar de aici și 
până la a-i numi pe toţi cu cele mai josnice apelative, este de neînțeles! 


Este regretabil că unii nepomenitori sau mărturisitori au inclus alături de 
mărturisirea împotriva ecumenismului și a minciuno-sinodului din Creta, denigrări 
și chiar batjocoriri ale unor Părinţi, precum și sancţionarea unei evlavii bine așezate 
a celor din Biserică față de aceștia și față de moștenirea duhovnicească lăsată 
poporului drept-credincios. Un ambasador cu discernământ ar trebui să cunoască că 


nu toți nepomenitorii sunt în acest duh de dezbinare, și că nu au ca obiectiv ruperea 
unității Bisericii. Dimpotrivă, trebuie să apărăm unitatea Bisericii! 


Ambasador creștin ortodox, 

altcineva, rupe unitatea Bisericii, nu nepomenitorii! Citiţi cu atenţie partea a doua a 
Canonului 15 și veţi afla cine rupe unitatea Bisericii. Acea listă ar trebui să o 
publicaţi, lista ruşinii și a trădării. Însă văd că apăraţi pe adevărații vinovaţi și vă 
faceţi complice trădării și vânzării credinţei. Avea dreptate Pr. Prof. Theodoros Zisis 
când spunea că cei care se opun ridicării zidului de apărare împotriva 
ecumenismului prin îngrădirea de erezie, se fac împreună vinovaţi cu cei care au 
legiferat sinodal erezia. 


Așadar, nu mai minţiţi poporul cu diplomaţia bisericească și cu surogate pseudo- 
duhovnicești, și lăsați ura și disprețul la adresa celor care încearcă să facă ceva în 


Biserică împotriva unei erezii cumplite care va duce la iad pe toţi cei îmbolnăviți de 
ea. Vreți să vă faceţi ambasador al iadului?! Să nu fie! 

28 februarie 2024 la 13:01 
Doamne, ajută! 


Trist! Potrivit pt fiecare dintre noi să păstrăm în inimă cuvintele Mantuitorului: 
„Cercetați Scripturile, că socotiți că în ele aveți viață veșnică!” Apoi: „Privegheați și 


vă rugați, ca să nu intrați în ispită.” 
Osânda aproapelui este de la diavol! 


Prin post și rugăciune ni se vor lămuri multe întru Adevăr! Prin iubirea de arginți, 
pofta pântecelui, s.a., omul se aseamănă cu Iuda! Să alegem cu atenţie cui slujim! 
Canonul 15 I-II Constantinopol nu este precum ordinul comun al Ministerelor 
Sănătăţii și Educaţiei (din timpul plandemoniei) în care populaţia era obligată să 
poarte măști, să poarte distanță față de aproapele, să nu meargă la biserică (fiind 
închise temporar de cei prin care se derulează agenda ocultei mondiale) însă la Mall 
da, constrânsa de a se vaccina altfel nu primea/beneficia de „facilitățile legii” atât de 
grijulie pt cei ajunși ulterior privilegiați (câștigați) prin vaccin. Acest canon este 
stabilit sub inspiraţie divină iar scopul este ca în momentul când apare o învățătură 
străină de dreapta credinţă, creștinul să se poată îngrădi de aceasta însă și de cel care 
o propovăduiește. În cazul preotului, spre deosebire de mirean, acesta are 
posibilitatea (datoria!) să acționeze prin întreruperea comuniunii cu episcopul care 
ii este, pe cale ierarhică, mai marele, dacă acesta propovăduiește o învățătură străină 
de ortodoxie. (cu capul descoperit) . Se tot vehiculează explicația că prin acest canon 
se cade în schisma dacă preotul oprește comuniunea cu episcopul său, prin sistarea 
pomenirii numelui acestuia la slujbe. Atunci pt care motiv a mai fost legiferat de un 
Sf.Sinod Local (ulterior acceptat de întreaga biserică) acest canon? 

Cumva din înțelegerea celor mai apropiați de ecumenism decât de Hristos, reiese că, 
în urma celor semnate la Creta 2016, nu se propovăduiește în biserica lui Hristos 
nicio învățătură străină de ortodoxie. 

Astfel, nefiind de atunci și până în prezent niciun pericol pt biserică, 


acest canon nu poate fi invocat în acţiunile unora care „s-au rupt de biserică”? Să fie 
oare aceasta motivaţia lor? Să fie adevărat că, la Kolymbari- Creta 2016, nu au 
încălcat canoanele și dogmele celor șapte (nouă) Sf. Sinoade Ecumenice ! Nicidecum! 
Este vădită influența doctrinei ecumensite la nivel de conducere (administrativă) a 
bisericii noastre cât și în rândul preoţimii.Din păcate! 

Spunea un părinte trăitor întru Hristos că erezia a fost depășită de aceștia și au atins 
alt nivel: Apostazia! În această situaţie întunecimea minţii și slăbirea puterilor 
sufletești vor lucra nestingherite în fiecare dintre cei apostaziaţi. 

Iisuse te rog apără-ne! Doamne ai milă de sufletele celor pe care i-ai zidit, după voia 

